  Туспуктэм: vk.com (Владимир Соловьев) Майя Бывальцева Удмуртиын «Театральное Приволжье» фестивальлэн улосвыл люкетэзлы йылпумъянъёс лэсьтӥзы. Дунъясьёс нылпиослэсь но егитъёслэсь устооссэ коллективъёсты нимазы. Со сярысь элькунысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Нылпи театръёс пӧлын Ижкарысь «Мегаполис» центрысь «Птица» театр Марта Райцеслэн произведениезъя «Колибри-печаль» драмаен вормиз, режиссёрез – Светлана Шанская.   Егитъёс пӧлын Удмурт кун университетысь творчествоя «Луна» огазеяськон Дон Нигролэн пьесаезъя экспериментальной терапия ӧрын пуктэм «Живое» спектаклен устоез луиз, режиссёръёс – Юрий Титов но Юлия Зайцева. Вормись коллективъёс фестивальлэн округъя люкетаз вожвылъяськонэз азьланьтозы. Фестивальлэн улосвыл люкетаз 15 ёросъёсысь но вить каръёсысь куриськонъёс вуизы. 60 коллективъёс 70 спектакл возьматӥзы: нылпиослэн 52  театръёссы (624 адями пыриськиз) но егитъёслэн 18 коллективъёссы (331 адями). «Лучшая режиссёрская работа» номинациын нылпи коллективъёс пӧлын Светлана Шацкая вормиз. Егитъёслэн театръёссы пӧлын – Удмурт кун университетлэн Кылъя но литературая институтысьтыз театрысь Софья Парфёнова, «Толстая театрадь» спектаклез пуктӥсь. Толшоре–тулыспалэ Приволжск федерал округысь 14 улосвылъёсысь устооссэ спектакльёсты фесивальлэн нимлыко сайтаз учкыны луоз. Тодэ вайытом, Удмурт йӧскалык театр сцена вылаз «Яратон уг пересьмы» спектаклез берыктӥз. Тегъёс: Театр пиналъёс егитъёс фестиваль Удмуртия  